hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu eu hu en en hu en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Fókuszban a város költségvetése – 13 napirendi pontot tárgyalt és fogadott el a testület | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ Fókuszban a város költségvetése – 13 napirendi pontot tárgyalt és fogadott el a testület
Fókuszban a város költségvetése – 13 napirendi pontot tárgyalt és fogadott el a testület
Pénteken, a közös önkormányzati hivatali ülést követően tartotta idei harmadik ülését a város önkormányzata, ahol 13 napirendi pontot tárgyaltak a képviselők.
Dobó Zoltán polgármester fontosabb tárgyalásairól készült beszámolót fogadta el elsőként a testület, nyilvános kérdés az első napirendi ponthoz kapcsolódva, Horváthné Somogyi Ildikótól érkezett, a képviselő a  szabálytalan tóparti telekeladás utólagos rendezésének állásáról érdeklődött. Dobó Zoltán válaszában azt mondta, az egyesek által “telekmutyi” néven emlegetett ügyben már számos tárgyalás, egyeztetés zajlott, de ennek ellenére nem tud  érdemi előrelépésről beszámolni. A következő napirendi pont Tapolca város középtávú tervének, valamint a 2020. évi költségvetéséről és annak végrehajtásával kapcsolatos egyes szabályokról szóló rendeletének elfogadása volt. A bizottságok korábban mindössze egy tartózkodás mellett támogatták, a testület pedig név szerinti szavazással, három ellenszavat és kilenc igen mellett támogatta a napirendben foglaltakat. Eszerint a 2020. évi költségvetés bevételi előirányzatának főösszege 4 milliárd 216 millió 976 ezer forint, amelyből a költségvetési bevételek összege 2 milliárd 495 millió 730 ezer, a finanszírozási bevételek összege pedig 1 milliárd 721 millió 246 ezer forint. A költségvetés főösszege bruttó alakban tartalmazza az intézményfinanszírozási bevételeket és kiadásokat is, amelyeknek összege 821 millió 692 ezer forint. A szociális ellátásokról szóló korábbi önkormányzati rendelet módosításáról szintén név szerint szavaztak a képviselők, itt azonban egyhangú, 12 igennel megerősített egyetértés született. Dobó Zoltán a napirendi pontra utalva elmondta, hogy Tapolcán országos viszonylatban is egyedülállóan erős szociális védőháló működik. A további napirendi pontok között szerepelt tagi kölcsön biztosítása a Tapolcai Diák és Közétkeztető szolgálatató Kft-nek, a “Tapolca-Szigliget közötti kerékpárút megvalósítása” című projekt kiemelt fejlesztési területen történő megvalósításának támogatása, de zöld utat adtak többek között egy laktanyai ingatlan eladásának is, amely a jövőben autószerelő műhelyként hasznosul. A képviselők jóváhagyták a W.A. Könyvtár és Múzeum 2020-as munkatervét és elfogadták a polgármester szabadságtervét is. Kérdések a Fidesz képviselői részéről érkeztek elsősorban: a korábban a város tulajdonában álló lábdi kemping eladásából származó bevétel sorsáról szóló kérdésre például Schönherrné Pokó Ildikó a pénzügyi iroda vezetője válaszolt. Elmondta, az ingatlan ellenértékét államkötvénybe fektette a város. Kérdés érkezett a polgármester szabadságával kapcsolatban is: mennyi pénzt vesz fel Dobó Zoltán a bennmaradt szabadságnapjai után? A válasz szerint nulla forintot, a polgármester ugyanis nem tart igényt ilyen címen kifizetésekre-hangzott el. A február 21-i nyilvános ülés megtárgyalt és elfogadott napirendi pontjainak részleteit a tapolca.hu internetes elérhetőségen olvashatják az érdeklődők. /tl/
Fókuszban a város költségvetése – 13 napirendi pontot tárgyalt és fogadott el a testület
Töreky László | hírek, önkormányzat | 2020.02.22. 12:15
Elfogadták a hivatal költségvetését
Rig Lajos: Elmennek az orvosok Tapolcáról, veszélyben az aktív ellátás
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form